Mjeśůnc

Mjeśůnc to je jydnostka czasu. S anfanga bůł zwjůnzany s cyklym mjeśůnczka, kerygo uokres synodyczny mo 29 a půł źymskij doby. Skiż tygo co roka ńy idźe potajlować gynał růwno na mjyśůnce synodyczne (uokres zwrytńyńćo śe Źymje naobkoło Klary ńy je podźelny bes reszty bez mjeśůnc synodyczny), nojprzůd wkludzano do kalyndorza dodatkowe dńi, ńy przipisane do żodnygo mjeśůnca. Ńyskorzi potajlowano rok na mjeśůnce we sposůb umowny, bes zwjůnzku s fazuma mjeśůnczka. Terozki momy jeich dwanoście a sům uůne roztůmajtyj dugośći:

 styczyń - 31 dńi
 luty - 28 dńi, a we lotach przestympnych 29
 marzec - 31 dńi
 kwjećyń - 30 dńi
 moj - 31 dńi
 czyrwjec - 30 dńi
 lipjec - 31 dńi
 śyrpjyń - 31 dńi
 wrześyń - 30 dńi
 paźdźerńik - 31 dńi
 listopad - 30 dńi
 grudźyń - 31 dńi

Kategoryjo:Jednostki czasu
Kategoryjo:Chronologijo
Kategoryjo:Mjeśůnczek